അവരെ എങ്ങനെ പിടിച്ചു കെട്ടും, മാച്ച് വിന്നറുമാരാല് സമ്ബന്നമായ മറ്റൊരു ടീമിനെ കണ്ടിട്ടില്ല ഇന്ത്യയെ പുകഴ്ത്തി സ്മിത്ത് Begin typing your search... X ട്വന്റി 20 ക്രിക്കറ്റ് ലോകകപ്പില് ഇന്ത്യയ്ക്കു താഴെയേ മറ്റു ടീമുകള് വരൂയെന്നും ഇന്ത്യയെ പിടിച്ചുകെട്ടണമെങ്കില് മറ്റുള്ളവര് ഏറെ വിയര്പ്പൊഴുക്കേണ്ടി വരുമെന്നു ഓസ്ട്രേലിയന് താരം സ്റ്റീവന് സ്മിത്ത്. ഈ ലോകകപ്പ് നേടാന് ഏറ്റവും സാധ്യതയുള്ള ടീമുകളില് ഒന്ന് കോഹ്ലിയുടെ നേതൃത്വത്തില് ഇറങ്ങുന്ന ഇന്ത്യന് ടീം തന്നെയാണെന്നും ഓസ്ട്രലിയയുടെ മുന് ക്യാപ്റ്റന് പറഞ്ഞു. ലോകകപ്പിനു മുന്നോടിയായുള്ള രണ്ടാം സന്നാഹമത്സരത്തില് ഇന്ത്യക്കെതിരേ ഒമ്ബതു വിക്കറ്റിന്റെ തോല്വി വഴങ്ങിയ ശേഷം സംസാരിക്കുകയായിരുന്നു സ്മിത്ത്. രോഹിത് ശര്മ്മ, കെ.എല്. രാഹുല്, സൂര്യകുമാര് യാദവ്, എന്നിവരാണ് ഇന്ത്യക്ക് വേണ്ടി തിളങ്ങിയത്. രോഹിത് ആണ് ഇന്ത്യയെ നയിച്ചത്. ഇന്ത്യ മികച്ച ടീമാണ്, അവര് എല്ലാ മേഖലകളും കവര് ചെയ്തിട്ടുണ്ട്, ഒറ്റയ്ക്ക് മത്സരം ജയിക്കാന് കഴിയുന്ന കളിക്കാരുമുണ്ട്. അവരെ തോല്പിക്കുകയാണ് പ്രയാസകരം കഴിഞ്ഞ രണ്ട് മാസമായി ഐപിഎല്ലിന് വേണ്ടി അവര് ഈ സാഹചര്യങ്ങളില് കളിക്കുന്നുണ്ട് അതുകൊണ്ട് തന്നെ അവര് ഈ സാഹചര്യങ്ങളോട് പൊരുത്തപ്പെട്ട് കഴിഞ്ഞു സ്മിത്ത് പറഞ്ഞു. വീണ്ടും ക്രീസില് അല്പ്പം സമയം ചിലവക്കാന് കഴിഞ്ഞത് സന്തോഷം നല്കുന്നുവെന്നും സ്മിത്ത് കൂട്ടിച്ചേര്ത്തു. ഇന്ത്യക്കെതിരേ ഓസീസ് ബാറ്റിങ് തകര്ച്ച നേരിട്ടപ്പോള് അര്ധസെഞ്ചുറിയുമായി ടീമിനെ കരകയറ്റിയത് സ്മിത്തായിരുന്നു. ഐപിഎല്ലില് താന് അധികംമത്സരങ്ങള് കളിച്ചിട്ടില്ലെന്നും പക്ഷേ യു.എ.ഇയിലെ കാലാവസ്ഥയുമായി പൊരുത്തപ്പെടാന് ഐ.പി.എല്. സാഹയിച്ചുവെന്നും സ്മിത്ത് പറഞ്ഞു. ഐ.പി.എല്ലില് ഡല്ഹി ക്യാപിറ്റല്സിനായി രണ്ടു മത്സരങ്ങളില് സ്മിത്ത് കളിച്ചിരുന്നു. TAGS: Popular Stories X TAGS: